“สามารถ เอ็ด เท็ค” หนุนการเรียนรู้ช่วงล็อกดาวน์ผ่าน “e-Learning” ชูมาตรฐาน CMMI ระดับ 3
"สามารถ เอ็ด เท็ค" หนุนการเรียนรู้ช่วงล็อกดาวน์ผ่าน "e-Learning" ชูมาตรฐาน CMMI ระดับ 3
13 พ.ค. 2563

นายมนตรี สันติลักขณาวงศ์ กรรมการผู้จัดการ บริษัท สามารถ เอ็ด เท็ค จำกัด ในเครือ บริษัท สามารถคอร์ปอเรชั่น จำกัด (มหาชน) หรือ SAMART เปิดเผยว่า จากสถานการณ์แพร่ระบาดของโควิด-19 ทำให้เกิดการล็อกดาวน์ในหลายประเทศทั่วโลก สถาบันการศึกษาตั้งแต่โรงเรียนอนุบาล จนถึงมหาวิทยาลัยต้องยุติการเรียนการสอนในห้องเรียนแทบจะทันที ทำให้ระบบการเรียนการสอนผ่านออนไลน์ ถูกนำมาใช้ในช่วงนี้อย่างเข้มข้น และไม่เพียงแต่สถาบันการศึกษาเท่านั้น แม้แต่องค์กรธุรกิจที่ต้องมีการอบรมหรือฝึกสอนพนักงาน ต่างก็ต้องใช้ระบบการเรียนผ่านออนไลน์เช่นกัน
นอกจากนี้ ยังมีกระแสของไลฟ์โค้ชจากประเทศต่างๆ ออกมาแนะนำว่า ควรใช้ช่วงเวลาล็อกดาวน์นี้ ให้เป็นประโยชน์ในการพัฒนาตนเอง เช่น การเรียนรู้ทักษะใหม่ๆเพิ่มเติม อย่างเรียนภาษา  เรียนทำอาหาร  หรือ เรียนรู้กิจกรรมต่างๆที่น่าจะเป็นอาชีพเสริม ดังนั้น ผู้คนจึงค้นหาความรู้ใหม่ๆ ในอินเตอร์เน็ต ถือเป็นโอกาสทองของผู้ที่เปิดคอร์ออนไลน์ต่างๆ   และอาจเป็นโอกาสใหม่ๆในการทำธุรกิจให้กับหลายองค์กร อีกด้วย อีกทั้งยังมีแนวโน้มที่จะเป็นช่องทางการเรียนรู้ที่สำคัญในอนาคต
ทั้งนี้ นอกเหนือจากเนื้อหาที่ดี และหลักสูตรที่น่าสนใจแล้ว การมีระบบ e-Learning ที่สามารถใช้งานได้อย่างมีประสิทธิภาพ  จะช่วยสร้างประสบการณ์ที่ดีสำหรับผู้เข้าเรียนผ่านระบบออนไลน์ สร้างความเชื่อมั่น ทำให้เกิดการเรียนอย่างต่อเนื่อง ดังนั้นการเลือกใช้บริการระบบ e-Learning จากมืออาชีพ มีประสบการณ์ มีความเชี่ยวชาญ และมีมาตรฐานเป็นที่ยอมรับ จึงเป็นทางเลือกที่ดี
โดยระบบ e-Learning ของ บริษัท สามารถ เอ็ด เท็ค มีบริการที่หลากหลายครอบคลุมความต้องการใช้งานระบบ e-Learning  แบบครบวงจร  เช่น
นอกจากนี้ยังให้ความสำคัญกับมาตรฐาน โดยมีมาตรฐานด้านการปรับปรุงกระบวนการด้านซอฟต์แวร์ CMMI ระดับ 3 จึงช่วยสร้างความมั่นใจให้กับผู้ใช้บริการอีกด้วย
“การเลือกใช้บริการพัฒนาระบบ e-Learning จากผู้เชี่ยวชาญที่มีประสบการณ์ มีผลงานเป็นเครื่องการันตีคุณภาพ นับเป็นทางเลือกที่ดี เพราะนอกจากองค์กรจะได้รับระบบ e-Learningที่มีประสิทธิภาพ ไม่ต้องลองผิดลองถูก  พร้อมใช้งานได้อย่างรวดเร็วแล้ว  ยังสร้างความเชื่อมั่นให้กับผู้เรียน และส่งผลต่อภาพลักษณ์ที่ดีของสถาบันการศึกษา หรือองค์กรอีกด้วย”